pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ดีอีเอส ลุยปราบข่าวปลอมต่อเนื่อง จับได้อีก 7 ราย ฝ่าฝืน พ.ร.ก.ฉุกเฉิน [กระทรวงดิจิทัลเพื่อเศรษฐกิจและสังคม]
วันอังคารที่ 12 พฤษภาคม 2563
ดีอีเอส ลุยปราบข่าวปลอมต่อเนื่อง จับได้อีก 7 ราย ฝ่าฝืน พ.ร.ก.ฉุกเฉิน [กระทรวงดิจิทัลเพื่อเศรษฐกิจและสังคม]
ดีอีเอส ลุยปราบข่าวปลอมต่อเนื่อง จับได้อีก 7 ราย ฝ่าฝืน พ.ร.ก.ฉุกเฉิน
พล.ต.ต.พันธนะ นุชนารถ หัวหน้าชุดประสานงานกับกระทรวงดิจิทัลเพื่อเศรษฐกิจและสังคม แถลงข่าวผลตรวจสอบและดําเนินคดีกับการเสนอข่าวปลอมหรือบิดเบือนทางสื่อออนไลน์ ในช่วงวันที่ 24-29 เม.ย.63 ตรวจพบอีก 7 ราย ได้โพสต์ข้อความข่าวปลอมว่า “คลิปสัมภาษณ์ ผวจ.สุรินทร์ เผยสถานการณ์ COVID-19 มีคนติดเชื้อ 100,000 คน” ซึ่งเจ้าหน้าที่ได้ขอหมายค้น 7 จุด ตรวจค้นพบตัวผู้กระทําผิด และส่งดําเนินคดีทั้งหมด ณ ห้องประชุม MDES 1 ชั้น 9 กระทรวงดิจิทัลฯ เมื่อวันที่ 8 พฤษภาคม 2563 ทั้ง 7 ราย ประกอบด้วย 1. น.ส.ประภาพร ฯ ผู้ใช้เฟสบุ๊ก Ju... อยู่ในพื้นที่ อ.ปากเกร็ด จ.นนทบุรี 2. นายทนงศักดิ์ ฯ ผู้ใช้เฟสบุ๊ก Thanongsak ...อยู่ในพื้นที่ อ.สามร้อยยอด จ.ประจวบคีรีขันธ์ 3. น.ส.ทิพวรี ฯ ผู้ใช้เฟสบุ๊ก โรส ... อยู่ในพื้นที่ อ.แม่แตง จ.เชียงใหม่ 4. น.ส.บุญนภัส ฯ ผู้ใช้เฟสบุ๊ก Nanniiz ... อยู่ในพื้นที่ อ.เมือง จ.ชลบุรี 5. นายปัญญาพล ฯ ผู้ใช้เฟสบุ๊ก ปัญญาพล ...อยู่ในพื้นที่ อ.บางเสาธง จ.สมุทรปราการ 6. นายวัชรินทร์ ฯ ผู้ใช้เฟสบุ๊ก วัชรินทร์ ...อยู่ในพื้นที่ เขตดินแดง กรุงเทพฯ 7. น.ส.สุทัชชา ฯ ผู้ใช้เฟสบุ๊ก น้ําใส ... อยู่ในพื้นที่ อ.สังคม จ.หนองคาย จากการเข้าตรวจค้น ทั้งหมดยอมรับว่าโพสต์จริง เจ้าหน้าที่จึงได้ตรวจยึดโทรศัพท์มือถือที่ใช้ในการกระทําผิด และนําส่งพนักงานสอบสวน กลุ่มงานสอบสวน สภ.เมืองสุรินทร์ เพื่อดําเนินการต่อไป
ทั้งนี้ ศูนย์ต่อต้านข่าวปลอม (Anti-Fake News Center) ซึ่งกระทรวงดีอีเอสและสํานักงานตํารวจแห่งชาติเอาจริงเอาจังกับการป้องกันและปราบปรามข่าวปลอม เพราะถือเป็นนโยบายสําคัญของรัฐบาล โดยเฉพาะในยุคปัจจุบันที่โซเชียลมีเดียมีอิทธิพลต่อสังคมอย่างมาก บางคนอาจจะตั้งใจโพสต์ข่าวปลอม หรือบางคนอาจรู้เท่าไม่ถึงการณ์นําไปโพสต์หรือแชร์ต่อ ถือว่าความผิดนั้นสําเร็จ และก่อให้เกิดผลกระทบที่เสียหาย ยิ่งในช่วงการแพร่ระบาดของโรคติดต่อ อาจทําให้ผู้คนตื่นตระหนกหรือเกิดความไม่สงบเรียบร้อยได้ โดยผู้กระทําผิดมีโทษตาม พ.ร.บ.คอมพิวเตอร์ พ.ศ. 2550 จําคุกไม่เกิน 5 ปี ปรับไม่เกิน 100,000 บาท หรือทั้งจําทั้งปรับ และ พ.ร.ก.การบริหารราชการในสถานการณ์ฉุกเฉิน พ.ศ. 2548 จําคุกไม่เกิน 2 ปี ปรับไม่เกิน 40,000 บาท หรือทั้งจําทั้งปรับ
*****************
รัฐบาลไทย-ข่าวทำเนียบรัฐบาล-กรมบัญชีกลางชี้แจงประเด็น พ.ร.บ.การจัดซื้อจัดจ้าง และบริหารพัสดุภาครัฐฉบับใหม่
วันพฤหัสบดีที่ 9 สิงหาคม 2561
กรมบัญชีกลางชี้แจงประเด็น พ.ร.บ.การจัดซื้อจัดจ้าง และบริหารพัสดุภาครัฐฉบับใหม่
กรมบัญชีกลางชี้แจงประเด็น พ.ร.บ.การจัดซื้อจัดจ้าง และบริหารพัสดุภาครัฐฉบับใหม่
วันที่ 8 สิงหาคม 2561 นางสาวสุทธิรัตน์ รัตนโชติ อธิบดีกรมบัญชีกลาง กรมบัญชีกลาง กระทรวงการคลัง ชี้แจงประเด็น พ.ร.บ.การจัดซื้อจัดจ้างและบริหารพัสดุภาครัฐฉบับใหม่ ตามที่นายอุเทน ชาติภิญโญ หัวหน้าพรรคคนไทย เปิดเผยว่า ขณะนี้ได้เกิดปัญหาเกี่ยวกับ พ.ร.บ.การจัดซื้อจัดจ้างและบริหารราชพัสดุภาครัฐฉบับใหม่ โดยสภาอุตสาหกรรมแห่งประเทศไทย (สอท.) ได้รับเรื่องร้องเรียนจากกลุ่มอุตสาหกรรมไฟฟ้า อิเล็กทรอนิกส์ และโทรคมนาคมไทย ผู้ผลิตอุปกรณ์ไฟฟ้าครบวงจรและอุปกรณ์โครงสร้างพื้นฐาน มีผู้ผลิตในประเทศ 122 ราย มีกําลังผลิตมูลค่า 3.3 หมื่นล้านบาท มีแรงงานภาคอุตสาหกรรมกว่า 1.5 หมื่นคน และอุตสาหกรรมที่เกี่ยวข้องนับแสนล้านบาท ใช้แรงงานกว่า 5 แสนคน ได้รับผลกระทบจากการจัดซื้อจัดจ้างภาครัฐฉบับใหม่ ที่มีการตีความกฎหมายเอื้อบริษัทต่างชาติที่ได้รับอานิสงส์คืนภาษี 17 เปอร์เซ็นต์ ส่งผลให้บริษัทคนไทยไม่สามารถแข่งขันต่อสู้ได้ จึงขอเรียกร้องให้ภาครัฐ เปิดประมูลตามเจตนารมณ์กฎหมายที่คํานึงความเป็นธรรมของธุรกิจคนไทยมากกว่าเอื้อประโยชน์ให้ธุรกิจต่างชาติ ไม่เช่นนั้นจะกระทบต่อภาคอุตสาหกรรมและแรงงานคนไทยกว่า 6 แสนคน
ข้อเท็จจริง : กรมบัญชีกลาง กระทรวงการคลัง ขอชี้แจงว่า ตามหลักการของพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 มีผลบังคับใช้เมื่อวันที่ 23 สิงหาคม 2560 มีวัตถุประสงค์เพื่อให้หน่วยงานของรัฐทุกแห่งนําไปใช้เป็นหลักปฏิบัติให้เป็นมาตรฐานเดียวกัน โดยมุ่งเน้นการเปิดเผยข้อมูลข่าวสารต่อสาธารณชนให้มากทีสุด เพื่อให้เกิดความโปร่งใสและเปิดโอกาสให้มีการแข่งขันอย่างเป็นธรรม และมาตรา 122 วางหลักว่า บรรดาระเบียบ ข้อบังคับ ประกาศ ข้อบัญญัติ และข้อกําหนดใด ๆ เกี่ยวกับการพัสดุ การจัดซื้อจัดจ้าง หรือการบริหารพัสดุของหน่วยงานของรัฐอื่น รวมทั้งมติคณะรัฐมนตรีที่เกี่ยวกับพัสดุ การจัดซื้อจัดจ้าง หรือการบริหารพัสดุของหน่วยงานของรัฐยังคงใช้บังคับต่อไปได้เท่าที่ไม่ขัดหรือแย้งกับพระราชบัญญัตินี้จนกว่าจะมีกฎกระทรวง ระเบียบ หรือประกาศในเรื่องนั้น ๆ ตามพระราชบัญญัตินี้ใช้บังคับ
ซึ่งกรณีการใช้พัสดุที่ผลิตในประเทศไทย กรมบัญชีกลางยังคงให้หน่วยงานของรัฐใช้แนวทาง หลักเกณฑ์การใช้พัสดุที่ผลิตในประเทศไทย ตามหนังสือสํานักเลขาธิการคณะรัฐมนตรี ที่ นร 0505/ว 83 ลงวันที่ 30 พฤษภาคม 2550 ได้เช่นเดียวกับก่อนใช้บังคับ พ.ร.บ.การจัดซื้อจัดจ้างฯ ฉบับใหม่ โดยหนังสือฉบับดังกล่าว กําหนดว่า การจัดหาพัสดุที่ผลิตในประเทศไทย ให้ใช้พัสดุที่ผลิตในประเทศอย่างเคร่งครัด ประกอบกับระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ข้อ 21 ได้วางหลักการ เรื่อง การกําหนดรายละเอียดคุณลักษณะเฉพาะของพัสดุที่จะซื้อหรือจ้างมีมาตรฐาน และเป็นประโยชน์ต่อทางราชการ
หากพัสดุที่จะซื้อหรือจ้างใดมีประกาศกําหนดมาตรฐานผลิตภัณฑ์อุตสาหกรรมแล้วตามมาตรฐานผลิตภัณฑ์อุตสาหกรรม หรือเพื่อความสะดวกจะระบุเฉพาะหมายเลขมาตรฐานก็ได้ ซึ่งถือได้ว่าข้อกําหนดดังกล่าว ยังคงให้การสนับสนุนส่งเสริมสินค้าที่ผลิตภายในประเทศ โดยมิได้เอื้อประโยชน์ต่อสินค้าที่ผลิตจากต่างประเทศหรือเป็นการกีดกันสินค้าที่ผลิตในประเทศไทยแต่อย่างใด สําหรับประเด็นที่อ้างว่า กฎหมายเอื้อบริษัทต่างชาติให้ได้รับคืนภาษี 17% นั้น มิได้เกี่ยวข้องกับหลักกฎหมายของพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560
-----------------------------
รัฐบาลไทย-ข่าวทำเนียบรัฐบาล-กระทรวงดิจิทัลฯ หารือกับสหพันธรัฐรัสเซีย เน้นเชื่อมโยงงานด้านดิจิทัลและสร้างความร่วมมือกับประเทศอาเซียน
วันอาทิตย์ที่ 25 พฤศจิกายน 2561
กระทรวงดิจิทัลฯ หารือกับสหพันธรัฐรัสเซีย เน้นเชื่อมโยงงานด้านดิจิทัลและสร้างความร่วมมือกับประเทศอาเซียน
กระทรวงดิจิทัลฯ
p.p1 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
span.s2 {font-kerning: none; color: #ff2500; -webkit-text-stroke: 0px #ff2500}
นายพันธ์ศักดิ์ ศิริรัชตพงษ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม (ดีอี) ให้การต้อนรับ H.E. Mr. Alexey Volin รัฐมนตรีช่วยว่าการกระทรวงพัฒนาดิจิทัล โทรคมนาคม และการสื่อสารมวลชนสหพันธรัฐรัสเซีย พร้อมด้วยผู้แทนจากสหพันธรัฐรัสเซีย ในโอกาสเยือนประเทศไทย ณ ห้องประชุม MDES2 สํานักงานปลัดกระทรวงดิจิทัลเพื่อเศรษฐกิจและสังคม กรุงเทพฯ เมื่อวันที่ 20 พฤศจิกายน 2561 โดยได้ร่วมหารือแลกเปลี่ยนองค์ความรู้ด้านการพัฒนาโครงสร้างพื้นฐานโทรคมนาคมของประเทศไทย ซึ่งปัจจุบันกระทรวงดิจิทัลฯ กําลังดําเนินการโครงการขยายโครงข่ายอินเทอร์เน็ตความเร็วสูง หรือโครงการเน็ตประชารัฐ เพื่อติดตั้งอินเทอร์เน็ตตามหมู่บ้านต่างๆ ให้ครอบคลุมทั่วประเทศ และในปี 2562 ประเทศไทยจะทําหน้าที่เป็นประธานอาเซียน ซึ่งจะผลักดันเรื่องของสมาร์ทซิตี้ การรักษาความมั่นคงปลอดภัยทางไซเบอร์ (Cyber Security) ความเชื่อมโยงด้านดิจิทัลกับสังคม และความเชื่อมโยงที่จะให้ประชาชนเข้าถึงการใช้อินเตอร์เน็ตให้เกิดประโยชน์สูงสุด ซึ่งรัสเซียมองว่าจะเป็นโอกาสอันดีที่จะสร้างความร่วมมือระหว่างประเทศรัสเซียกับประเทศสมาชิกอาเซียนต่อไปในอนาคต รวมถึงประเทศไทยด้วย
*****************************
รัฐบาลไทย-ข่าวทำเนียบรัฐบาล-รมช.กษ. ชื่นชมกลุ่มวิสาหกิจชุมชนบ้านเขากลาง ผลิตข้าวสังข์หยดพัทลุงคุณภาพสูง
วันศุกร์ที่ 24 พฤศจิกายน 2560
รมช.กษ. ชื่นชมกลุ่มวิสาหกิจชุมชนบ้านเขากลาง ผลิตข้าวสังข์หยดพัทลุงคุณภาพสูง
รมช.กษ. ชื่นชมกลุ่มวิสาหกิจชุมชนบ้านเขากลาง ผลิตข้าวสังข์หยดพัทลุงคุณภาพสูงและปลอดภัย สร้างความมั่นใจแก่ผู้บริโภค
นางสาวชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจเยี่ยมนาแปลงใหญ่และติดตามการขับเคลื่อนเกษตรอินทรีย์ ณ จังหวัดพัทลุง โดยได้เยี่ยมชมกลุ่มวิสาหกิจชุมชนบ้านเขากลาง มีการรวมกลุ่มกันของเกษตรกรอย่างเข้มแข็ง สามารถเป็นศูนย์รับซื้อข้าวสังข์หยดจากบริเวณใกล้เคียงมาสีแปรและแปรรูปเป็นผลิตภัณฑ์ต่างๆ อาทิ แป้งข้าวกล้อง ขนมทองพับ ผลิตภัณฑ์เส้น ข้าวอบกรอบ จมูกข้าว เป็นต้น หน่วยงานราชการได้นําองค์ความรู้และเครื่องมือทุ่นแรงเข้ามาให้ใช้โดยมีการแนะนําวิธีทํา จึงทําให้ผลผลิตออกมาเป็นที่น่าพอใจ โดยมีต้นทุนที่ลดลง
ทั้งนี้ กลุ่มวิสาหกิจชุมชนรับซื้อข้าวเปลือกมาจากเกษตรกรที่เป็นสมาชิกกลุ่มนาแปลงใหญ่ มีพื้นที่รวมประมาณ 1,000 ไร่ แต่ขณะนี้เกิดปัญหาน้ําท่วม จึงเหลือพื้นที่ที่สามารถทําการเกษตรได้จริงประมาณ 800 ไร่ กระทรวงเกษตรฯ จึงได้นําหน่วยงานในสังกัดเข้ามาแลกเปลี่ยนวิธีการในการแก้ไขปัญหา เนื่องจากพื้นที่ส่วนใหญ่เป็นพื้นที่ลุ่มต่ํา ทําให้เกิดน้ําท่วมขัง อีกทั้งยังอยู่ใกล้ทะเลสาบ ทําให้ทุกปีเกิดปัญหาน้ําท่วมและน้ําแล้ง ในเบื้องต้น กรมชลประทานจะแก้ไขโดยวิธีการขุดลอกคูคลองเพื่อช่วยในการระบายน้ําให้เร็วขึ้น ส่วนปัญหาน้ําแล้ง กระทรวงเกษตรฯ โดยกรมชลประทาน ได้ตั้งสถานีสูบน้ําให้แล้ว มีสายส่งของระบบน้ําแล้วส่วนหนึ่ง แต่ยังขาดอีกประมาณ 3 กิโลเมตร ซึ่งต้องของบประมาณเพิ่มเติมอีก 23 ล้านบาท จะทําให้สามารถส่งน้ําครอบคลุมพื้นที่ได้ทั้งหมดในบริเวณนี้ ประมาณ 2,000 กว่าไร่
นางสาวชุติมา กล่าวต่อไปว่า กลุ่มเกษตรกรดังกล่าวทําผลผลิตออกมาเป็นข้าวคุณภาพตามมาตรฐานข้าวปลอดภัย (GAP)และนํามาสีที่โรงสีวิสาหกิจชุมชนที่เป็นโรงสีGMPแห่งเดียวของจังหวัดพัทลุง ผลผลิตดังกล่าวจะได้ข้าวคุณภาพ มีเครื่องหมายQที่รับรองว่าเป็นข้าวปลอดภัย ซึ่งมีความต้องการของตลาดมาก และสามารถเอาไปขายตามร้านค้าและโมเดิร์นเทรดต่าง ๆ แล้ว นอกจากนี้ ยังมีกลุ่มเกษตรกรที่ทําเกษตรอินทรีย์และได้รับการรับรองออร์แกนิกไทยแลนด์ ทําให้สามารถขายได้ราคาที่สูงกว่าข้าวทั่วไป
ทั้งนี้ ข้าวสังข์หยดจังหวัดพัทลุง เป็นผลผลิตที่เกิดจากแหล่งภูมิศาสตร์ ได้รับการรับรองGIจากกรมทรับสินทางปัญญา ทําให้มั่นใจได้ว่า ข้าวสังข์หยดพัทลุงเป็นสินค้าที่มีคุณภาพพิเศษ มีคุณลักษณะเฉพาะ แตกต่างจากข้าวทั่วไป เป็นการยกระดับข้าวสังข์หยดของพัทลุง สามารถสร้างมูลค่าเพิ่ม ทําให้เกษตรกรมีรายได้เพิ่มมากขึ้น กลุ่มวิสาหกิจชุมชนบ้านเขากลางปลูกข้าวสังข์หยดที่ได้รับการรับรองGIตามมาตรฐานเกษตรอินทรีย์ เป็นที่ต้องการของตลาดอย่างมาก มีการตกลงราคารับซื้อข้าวสดกันล่วงหน้าถึงตันละ 15,000 บาท
"สําหรับการส่งเสริมในเรื่องนาแปลงใหญ่ นายกรัฐมนตรีได้เน้นย้ําให้ขยายนาแปลงใหญ่ให้ครอบคลุมทั้งประเทศ ซึ่งได้มีการกําหนดแผนการดําเนินการไว้ 5 ปี จะมีนาแปลงใหญ่ที่เข้าระบบข้าวปลอดภัย 19 ล้านไร่ คิดเป็นประมาณ 1 ใน 3 ของพื้นที่เพาะปลูกข้าวทั้งหมดของประเทศไทย จึงขอเชิญชวนพี่น้องเกษตรกรที่สนใจ สามารถแจ้งความประสงค์ได้ที่เกษตรอําเภอหรือเกษตรจังหวัด โดยให้รวมกลุ่มกันอย่างน้อย 30 ราย พื้นที่ 300 ไร่ขึ้นไป หรือมาสมัครเป็นสมาชิกของกลุ่มแปลงใหญ่ที่มีอยู่แล้วได้อีกทางหนึ่ง" นางสาวชุติมา กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกรัฐมนตรีสั่งการกระทรวงพาณิชย์ ดูผลกระทบกรณีห้างบิ๊กซีนำรถเคลื่อนที่ขายปลีกสินค้าในหมู่บ้าน
วันอังคารที่ 27 มีนาคม 2561
นายกรัฐมนตรีสั่งการกระทรวงพาณิชย์ ดูผลกระทบกรณีห้างบิ๊กซีนํารถเคลื่อนที่ขายปลีกสินค้าในหมู่บ้าน
นายกรัฐมนตรีสั่งการกระทรวงพาณิชย์ ดูผลกระทบกรณีห้างบิ๊กซีนํารถเคลื่อนที่ขายปลีกสินค้าในหมู่บ้าน
วันนี้ (27 มีนาคม 2561) เวลา 14.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีห้างบิ๊กซีนํารถเคลื่อนที่ขายปลีกสินค้าในหมู่บ้านส่งผลกระทบต่อร้านค้ารายย่อยว่า ได้สั่งการให้กระทรวงพาณิชย์ไปดูว่าขัดแย้งและผิดกฎหมายหรือไม่ ซึ่งโดยปกติมีมาตรการสงวนสิทธิ์และคุ้มครองร้านค้ารายย่อยอยู่แล้ว และจะใช้วิธีการแก้ไขปัญหาอย่างเหมาะสม
--------------------------------------
รัฐบาลไทย-ข่าวทำเนียบรัฐบาล-​นายกรัฐมนตรีสั่งผู้ว่า ฯ รายงานผลการปฏิบัติงานตามมาตรการรัฐบาลมายังศูนย์โควิด-19 เพราะนายกรัฐมนตรีติดตามสถานการณ์ทุกวัน
วันพฤหัสบดีที่ 19 มีนาคม 2563
​นายกรัฐมนตรีสั่งผู้ว่า ฯ รายงานผลการปฏิบัติงานตามมาตรการรัฐบาลมายังศูนย์โควิด-19 เพราะนายกรัฐมนตรีติดตามสถานการณ์ทุกวัน
​นายกรัฐมนตรีสั่งผู้ว่า ฯ รายงานผลการปฏิบัติงานตามมาตรการรัฐบาลมายังศูนย์โควิด-19 เพราะนายกรัฐมนตรีติดตามสถานการณ์ทุกวัน
วันนี้ (19 มี.ค. 63) เวลา 10.00 น. ณ กระทรวงสาธารณสุข พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวภายหลังการประชุมร่วมกับผู้บริหารกระทรวงสาธารณสุข ติดตามมาตรการเฝ้าระวังป้องกัน ควบคุมโรคติดเชื้อไวรัสโคโรนา 2019 หรือโควิด-19 ว่า วันนี้ ต้องการให้เกิดความเชื่อมั่นในการทํางานของรัฐบาล จึงตั้งใจมาร่วมหารือ รับฟังความคิดเห็นข้อเสนอแนะและอุปสรรคการทํางานของบุคลากรทางการแพทย์ ซึ่งการแก้ปัญหาต้องเป็นไปตามขั้นตอนกระบวนการตามกฎหมายในสถานการณ์ที่จะเกิดขึ้น วันนี้ไทยพบมีผู้ติดเชื้อไวรัสโควิด-19 เพิ่มมากขึ้น ซึ่งต้องขอชื่นชมระบบคัดกรองของไทยที่ติดตามบุคคลที่เป็นกลุ่มเสี่ยงทําให้รู้จุดเริ่มต้นของการแพร่ระบาด เช่น สนามมวย สถานบันเทิงต่าง ๆ อย่างไรก็ตาม ทุกพื้นที่ที่มีความเสี่ยงว่าจะพบผู้ติดเชื้อไวรัสโควิด-19 ไม่ว่าจะเป็นการจัดแสดงคอนเสิรต์ ทุกคนจะต้องถูกคัดกรอง ตรวจสอบและติดตามให้ครบถ้วน
นายกรัฐมนตรียังกล่าวถึง 6 มาตรการที่รัฐบาลได้ประกาศไปแล้วว่า เป็นกรอบใหญ่ที่ให้ไปซึ่งได้ให้อํานาจฝ่ายปกครอง คือ กระทรวงมหาดไทย ผู้ว่าราชการจังหวัดกรุงเทพมหานคร และผู้ว่าราชการจังหวัด สามารถกําหนดมาตรการเพิ่มเติมจาก เช่น การปิดสถานบันเทิงและสถานบริการที่เข้าข่ายมีความเสี่ยงทุกแห่งในต่างจังหวัดเป็นการชั่วคราวระยะเวลา 14 วัน ก่อนเปิดให้บริการต้องมีการตรวจสอบความปลอดภัย หากเห็นว่าไม่เพียงพอก็สามารถขยายระยะเวลาปิดให้บริการได้ รวมไปถึงให้งดกิจกรรมอื่น ๆ ที่ต้องรวมกลุ่มคนจํานวนมาก เพื่อควบคุมการแพร่เชื้อโควิด-19
โอกาสนี้ นายกรัฐมนตรียังกําชับให้ข้าราชการระดับพื้นที่ ระดับจังหวัด โดยเฉพาะผู้ว่าราชการจังหวัด คณะกรรมการโรคติดต่อประจําจังหวัดประจําพื้นที่ ให้ทํางานอย่างเด็ดขาดและต้องรายงานผลการปฏิบัติงานทุกมาตรการที่รัฐบาลออกไปแล้วให้นายกรัฐมนตรีทราบผ่านช่องทางของหน่วยงานมายังศูนย์โควิด-19 ซึ่งตนเองติดตามสถานการณ์ทุกวันเพื่อนํามาปรับหรือเพิ่มมาตรการให้เหมาะสมกับพัฒนาการของการแพร่ระบาดไวรัสโควิด-19 ในไทยต่อไป
******************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ออมสินจัดประกวดโฮมสเตย์ระดับประเทศ ครั้งแรกของไทย “GSB Smart Homestay โฮมสเตย์มีสไตล์”
วันศุกร์ที่ 29 มิถุนายน 2561
ออมสินจัดประกวดโฮมสเตย์ระดับประเทศ ครั้งแรกของไทย “GSB Smart Homestay โฮมสเตย์มีสไตล์”
ธนาคารออมสินจัดประกวดโฮมสเตย์ระดับประเทศ “GSB Smart Homestay โฮมสเตย์มีสไตล์” ครั้งแรกของการประกวดโฮมสเตย์ไทยที่มีหัวใจแห่งการพัฒนา สามารถยกระดับการท่องเที่ยวชุมชนให้เข้มแข็ง คนในชุมชนมีคุณภาพชีวิตดีขึ้น ชิงเงินรางวัลสนับสนุนมูลค่ารวม 3,200,000 บาท
ธนาคารออมสิน ส่งเสริมชุมชนด้านการท่องเที่ยว หลังประสบความสําเร็จจากการเฟ้นหาชุมชนต้นแบบ ชุมชนประชารัฐสีชมพู 2 ปีก่อน ปีนี้จัดประกวดโฮมสเตย์ระดับประเทศ “GSB Smart Homestay โฮมสเตย์มีสไตล์” ครั้งแรกของการประกวดโฮมสเตย์ไทยที่มีหัวใจแห่งการพัฒนา สามารถยกระดับการท่องเที่ยวชุมชนให้เข้มแข็ง คนในชุมชนมีคุณภาพชีวิตที่ดีขึ้น ชิงเงินรางวัลสนับสนุนมูลค่ารวม 3,200,000 บาท
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า การประกวด“GSB Smart Homestay โฮมสเตย์มีสไตล์” มีจุดเริ่มต้นมาจาก โครงการชุมชนประชารัฐสีชมพู เมื่อปี 2559 ซึ่งเป็นโครงการที่คัดเลือกชุมชนที่มีความเข้มแข็งด้านการพัฒนาในรูปแบบประชารัฐ ตามแนวคิด “ประชาคิด...ออมสินส่งเสริม ประชาเริ่ม...ออมสินร่วมสร้าง” จึงทําให้เกิดชุมชนต้นแบบระดับประเทศ 10 ชุมชน ต่อมาในปี 2560 ได้ต่อยอดโครงการโดยนําองค์ความรู้ของชุมชนต้นแบบไปถ่ายทอดและแลกเปลี่ยนเรียนรู้ในรูปแบบ“ชุมชนคู่คิดคู่สร้าง” ที่ส่งเสริมการพัฒนาแบบชุมชนเพื่อชุมชน มาถึงปี 2561 จึงมีการเชิญชวนโฮมสเตย์ไทยทั่วประเทศที่มีหัวใจแห่งการพัฒนาสามารถยกระดับการท่องเที่ยวชุมชน และคํานึงถึงการมีส่วนร่วมของชุมชน
“การประกวด“GSB Smart Homestay โฮมสเตย์มีสไตล์” ครั้งนี้ เปิดรับสมัครโฮมสเตย์ทั่วประเทศ ตั้งแต่วันที่ 13 มิถุนายน 2561 ถึงวันที่ 13 กรกฎาคม 2561 และจะดําเนินการคัดเลือกโฮมสเตย์ผ่านเข้ารอบ 100 แห่ง เพื่อเชิญผู้แทนโฮมสเตย์เข้าร่วมงานสัมมนาครั้งใหญ่ระดับประเทศ เพื่อให้ความรู้ด้านการบริหารจัดการโฮมสเตย์ทั้งในมิติสังคม วัฒนธรรม เศรษฐกิจ สิ่งแวดล้อม และนวัตกรรม เพื่อการพัฒนาโฮมสเตย์ไทยให้เป็นไปตามแนวคิด SMART คือ S : System ระบบบริหารจัดการ M : Marketingกลยุทธ์ด้านการตลาด A : Adaptation การประยุกต์ปรับเปลี่ยน R : Relationship ความสัมพันธ์ในชุมชน และ T : Thailand 4.0 คือการนํานวัตกรรมมาใช้ในการพัฒนาโฮมสเตย์”
การคัดเลือกจะมีความเข้มข้นขึ้นตามลําดับ จนเหลือโฮมสเตย์เข้ารอบ 10 แห่ง ก็จะมี กิจกรรมออมสินสานสัมพันธ์ การลงพื้นที่ของกรรมการ การจัดทํารายการโทรทัศน์เชิญชวนท่องเที่ยวโฮมสเตย์ และการตัดสินโฮมสเตย์ยอดเยี่ยมและดีเด่นระดับประเทศ ยกย่องเป็นต้นแบบโฮมสเตย์ไทยที่มีความเข้มแข็ง ซึ่งผู้ชนะจะได้รับโล่เกียรติคุณ ประกาศนียบัตร และเงินสนับสนุนมูลค่ารวม 3,200,000 บาท ประกอบด้วยรางวัล
โฮมสเตย์ยอดเยี่ยมอันดับ 1    500,000 บาท
โฮมสเตย์ยอดเยี่ยมอันดับ 2   300,000 บาท
โฮมสเตย์ยอดเยี่ยมอันดับ 3   200,000 บาท
โฮมสเตย์ดีเด่น 7 แห่งๆละ    100,000 บาท
โฮมสเตย์ที่ผ่านเข้ารอบ 20 แห่งๆละ   50,000 บาท
โฮมสเตย์ที่ผ่านเข้ารอบ 100 แห่งๆละ   10,000 บาท
“ธนาคารเล็งเห็นความสําคัญของการพัฒนาชุมชนด้านการท่องเที่ยว ในรูปแบบชุมชนโฮมสเตย์ซึ่งถือเป็นการสร้างคุณค่าทางสังคมและเพิ่มมูลค่าทางเศรษฐกิจ โดยการนําวิถีชาวบ้าน ภูมิปัญญาท้องถิ่น ศิลปวัฒนธรรม ประเพณี ศักยภาพของชุมชนในด้านการท่องเที่ยวและการอนุรักษ์ธรรมชาติและสิ่งแวดล้อม มาบูรณาการเป็นแนวทางในการขับเคลื่อนการท่องเที่ยวชุมชนอย่างสร้างสรรค์และยั่งยืน” ผู้อํานวยการธนาคารออมสิน กล่าวในที่สุด
รัฐบาลไทย-ข่าวทำเนียบรัฐบาล-รัฐบาลเดินหน้าสร้าง ชุมชนพาณิชย์อิเล็กทรอนิกส์
วันศุกร์ที่ 18 สิงหาคม 2560
รัฐบาลเดินหน้าสร้าง ชุมชนพาณิชย์อิเล็กทรอนิกส์
เพื่อให้ประชาชนสามารถใช้เครื่องมือทางดิจิทัล มาช่วยขยายช่องทางทางการตลาดได้มากขึ้น ยกระดับความสามารถในการสร้างอาชีพด้วยเทคโนโลยี
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าผลักดันระบบเศรษฐกิจดิจิทัล ผ่านการสร้างชุมชนพาณิชย์อิเล็กทรอนิกส์ โดยคัดเลือกศูนย์ดิจิทัลชุมชน จํานวน 300 แห่ง พัฒนาเป็นศูนย์บ่มเพาะและสนับสนุนการทําการค้าออนไลน์สําหรับชุมชน และเป็นที่ปรึกษาให้กับผู้ประกอบการในการใช้เทคโนโลยีดิจิทัลเพิ่มศักยภาพทางการตลาด โดยตั้งเป้าหมายสร้างผู้ประกอบการชุมชนต้นแบบ ชุมชนละ 2 ราย รวมทั้งหมดเป็น 600 ราย ภายในปี 2561 โดยแต่ละรายจะถ่ายทอดองค์ความรู้ไปยังผู้ประกอบการรายอื่นในชุมชนอีกรายละ 10 คน ก่อให้เกิดร้านค้าออนไลน์ขึ้นอย่างน้อย 4,500 ร้านค้า ซึ่งรัฐบาลคาดว่าจะผลักดันให้เกิดมูลค่าการซื้อสินค้าถึง 200 ล้านบาท และช่วยกระตุ้นการขับเคลื่อนเศรษฐกิจฐานรากให้กลายเป็นหุ้นส่วนของการพัฒนาประเทศได้ในอนาคต
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ดิจิทัลฯ ปาฐกถาพิเศษหัวข้อ “SOE Digital Transformation for Thailand 4.0”
วันจันทร์ที่ 13 พฤศจิกายน 2560
รมว.ดิจิทัลฯ ปาฐกถาพิเศษหัวข้อ “SOE Digital Transformation for Thailand 4.0”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดการประชุมใหญ่สามัญประจําปี และเลือกตั้งคณะกรรมการบริหารชมรม ชุดที่ 12 ชมรมเทคโนโลยีสารสนเทศรัฐวิสาหกิจแห่งประเทศไทย (ICTSEC) พร้อมกล่าวปาฐกถาพิเศษหัวข้อ “SOE Digital Transformation for Thailand 4.0” โดยการประชุมดังกล่าวเกิดขึ้นจากความมุ่งมั่นให้ความรู้ ให้ความเข้าใจด้านเทคโนโลยีดิจิทัล และนวัตกรรมใหม่ๆ เพื่อให้รัฐวิสาหกิจมีการเตรียมความพร้อมขององค์กร เพื่อสนับสนุนพันธกิจของประเทศไทยในการก้าวไปสู่ Thailand 4.0 โดยรัฐวิสาหกิจไทยจะเป็นส่วนหนึ่งของความสําเร็จ เป็นส่วนสําคัญที่จะร่วมเปลี่ยนเศรษฐกิจแบบเดิมไปสู่เศรษฐกิจที่ขับเคลื่อนด้วยนวัตกรรม โดยขณะนี้รัฐวิสาหกิจหลายหน่วยงานเริ่มมีการปรับตัวตามทิศทางใหม่ เตรียมความพร้อมรองรับการเปลี่ยนแปลงครั้งสําคัญนี้ โดยมีการกําหนดเป้าหมาย และกลยุทธ์องค์กรให้สอดรับกับนโยบาย Thailand 4.0 เมื่อวันที่ 13 พฤศจิกายน 2560 ณ ห้องประชุมใหญ่ อาคาร 9 ชั้น 2 บริษัท ทีโอที จํากัด (มหาชน) ถนนแจ้งวัฒนะ เขตหลักสี่ กรุงเทพฯ
***********************
รัฐบาลไทย-ข่าวทำเนียบรัฐบาล-“อนุทิน” น้อมนำพระราชดำรัสในหลวง สู้โควิด-19 อย่างเป็นระบบ
วันพุธที่ 8 เมษายน 2563
“อนุทิน” น้อมนําพระราชดํารัสในหลวง สู้โควิด-19 อย่างเป็นระบบ
รองนายกรัฐมนตรีและรัฐมนตรีว่าการกระทรวงสาธารณสุข น้อมนําพระราชดํารัสพระบาทสมเด็จพระวชิรเกล้าเจ้าอยู่หัว สร้างความร่วมมือเครือข่ายการแพทย์ทุกแห่งเป็น “ทีมประเทศไทย” พร้อมเจรจาทุกประเทศแสวงหาการสนับสนุนอุปกรณ์การแพทย์ให้พร้อมทํางานต่อสู้โรคโควิด-19
รองนายกรัฐมนตรีและรัฐมนตรีว่าการกระทรวงสาธารณสุข น้อมนําพระราชดํารัสพระบาทสมเด็จพระวชิรเกล้าเจ้าอยู่หัว สร้างความร่วมมือเครือข่ายการแพทย์ทุกแห่งเป็น “ทีมประเทศไทย” พร้อมเจรจาทุกประเทศแสวงหาการสนับสนุนอุปกรณ์การแพทย์ให้พร้อมทํางานต่อสู้โรคโควิด-19 อย่างเต็มที่
วันนี้ (8 เมษายน 2563) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เยี่ยมชมระบบบริการตรวจรักษาโรคติดเชื้อไวรัสโคโรนา 2019 (โควิด-19) โรงพยาบาลจุฬาลงการณ์ สภากาชาดไทย การตรวจคัดกรองเบื้องต้นด้วยระบบปรึกษาทางไกล คลินิกควบคุมการติดเชื้อทางเดินหายใจ ห้องปฏิบัติการตรวจเชื้อไวรัสโควิด-19 ด้วยเครื่อง RT-PCR โดยมีศาสตราจารย์ นายแพทย์สุทธิพงศ์ วัชรสินธุ ผู้อํานวยการโรงพยาบาล และคณบดีคณะแพทยศาสตร์จุฬาลงกรณ์มหาวิทยาลัย และศาสตราจารย์ นายแพทย์ธีระวัฒน์ เหมะจุฑา หัวหน้าศูนย์วิทยาศาสตร์สุขภาพโรคอุบัติใหม่ คณะแพทยศาสตร์จุฬาลงกรณ์มหาวิทยาลัย พร้อมคณะผู้บริหารร่วมต้อนรับ
นายอนุทินให้สัมภาษณ์ว่า วันนี้ตั้งใจมาเยี่ยมให้กําลังใจบุคลากรทางการแพทย์ ที่ให้การดูแลรักษาผู้ป่วยโรคโควิด-19 และจะไปให้กําลังใจ สนับสนุนทุกด้านกับเครือข่ายโรงเรียนแพทย์ทั้งหมด เพื่อสร้างความร่วมมือกับกระทรวงสาธารณสุข เพราะระบบสาธารณสุขไม่ได้มีเพียงแค่กระทรวงสาธารณสุขเท่านั้น ยังมีเครือข่ายโรงพยาบาลในทุกสังกัด ที่ล้วนเป็นด่านหน้าในการดูแลรักษาผู้ป่วย ตลอดจนบุคลากรทางการแพทย์ต่างก็ทํางานอย่างทุ่มเท กระทรวงสาธารณสุข ซึ่งเป็นผู้ดูแลจัดหายา เวชภัณฑ์ และอุปกรณ์ทางการแพทย์ พร้อมสนับสนุนภารกิจหน่วยงานด้านการแพทย์ในทุกองค์กร ยืนยันว่าจะไม่ปล่อยให้การทํางานของบุคลากรทางการแพทย์ต้องสะดุด รัฐบาลจะทําทุกวิถีทางและใช้ทุกความสัมพันธ์ที่มีกับประเทศผู้ผลิต เพื่อเจราจาจัดหาอุปกรณ์ทางการแพทย์ที่จําเป็นและมีมาตรฐานให้ได้มาอย่างเพียงพอ เพื่อกระจายให้ทุกโรงพยาบาลทุกสังกัดอย่างทั่วถึง
“ขอน้อมนําพระราชดํารัสจากพระบาทสมเด็จพระวชิรเกล้าเจ้าอยู่หัว ที่ได้พระราชทานให้เห็นว่าการต่อสู้กับสถานการณ์ครั้งนี้ต้องร่วมมือกันทุกส่วน ต้องทํางานอย่างเป็นระบบ ผมต้องบอกว่า พวกเราเป็นทีมเดียวกัน เป็นทีมประเทศไทย ที่จะร่วมกันต่อสู้กับสถานการณ์การระบาดโรคโควิด-19 และเชื่อว่าจะทําให้ระบบสาธารณสุขของประเทศไทยแข็งแกร่ง ด้วยความร่วมมือของทุกเครือข่ายการแพทย์เราจะผ่านพ้นสถานการณ์เหล่านี้ไปด้วยกัน” นายอนุทินกล่าว
************************************** 8 เมษายน 2563
รัฐบาลไทย-ข่าวทำเนียบรัฐบาล-นายกรัฐมนตรีเป็นกำลังใจให้ “เจ้าแหลม” ศรีสะเกษ ฝากผู้เกี่ยวข้องดูแล เตรียมความพร้อมทั้งด้านร่างกายและจิตใจ เพื่อคืนสู่สังเวียนชก
วันอังคารที่ 15 พฤษภาคม 2561
นายกรัฐมนตรีเป็นกําลังใจให้ “เจ้าแหลม” ศรีสะเกษ ฝากผู้เกี่ยวข้องดูแล เตรียมความพร้อมทั้งด้านร่างกายและจิตใจ เพื่อคืนสู่สังเวียนชก
นายกรัฐมนตรีเป็นกําลังใจให้ “เจ้าแหลม” ศรีสะเกษ ฝากผู้เกี่ยวข้องดูแล เตรียมความพร้อมทั้งด้านร่างกายและจิตใจ เพื่อคืนสู่สังเวียนชก
วันนี้ (15 พ.ค. 2561) เวลา 12.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกระแสข่าวการเลิกรากับแฟนสาวว่า ขอเป็นกําลังใจ และสนับสนุนให้ “เจ้าแหลม”ศรีสะเกษ นครหลวงโปรโมชั่น แชมป์โลกซูเปอร์ฟลายเวต (115 ปอนด์) ในการทําหน้าที่นักกีฬามวยสากล เพื่อประเทศชาติต่อไป ส่วนเรื่องราวที่เกิดขึ้นนั้น ย่อมมีผลกระทบต่อสภาพจิตใจ โดยหวังว่าจะผ่านไปได้ ทั้งนี้ เรื่องดังกล่าวเป็นเรื่องส่วนตัว และคิดว่าเจ้าของค่าย ผู้จัดการส่วนตัว รวมถึงผู้ให้การสนับสนุน และผู้ที่เกี่ยวข้องทุกฝ่าย จะให้การดูแลทั้งสภาพจิตใจและการเตรียมความพร้อมทางร่างกาย เพื่อการฝึกซ้อมสําหรับการขึ้นชกในครั้งต่อไป
สําหรับ “เจ้าแหลม” ศรีสะเกษ นครหลวงโปรโมชั่น แชมป์โลก รุ่นซูเปอร์ฟลายเวต WBC 115 ปอนด์ คว้ารางวัลนักกีฬาอาชีพยอดเยี่ยม ในงาน “วันนักกีฬายอดเยี่ยม ประจําปี 2560” จัดโดยสมาคมผู้สื่อข่าวกีฬาแห่งประเทศไทย ณ โรงแรมอโนมา แกรนด์ ราชประสงค์ เมื่อวันที่ 14 พ.ค. 2561 ที่ผ่านมา
-------------------------------------------
รัฐบาลไทย-ข่าวทำเนียบรัฐบาล-กระทรวงอุตสาหกรรม แถลงข่าวการจัดงานพิธีมอบรางวัลอุตสาหกรรม ประจำปี พ.ศ.2562 (The Prime Minister’s Industry Award 2019)
วันจันทร์ที่ 9 กันยายน 2562
กระทรวงอุตสาหกรรม แถลงข่าวการจัดงานพิธีมอบรางวัลอุตสาหกรรม ประจําปี พ.ศ.2562 (The Prime Minister’s Industry Award 2019)
นายธีระยุทธ  วานิชชัง  ผู้ช่วยรัฐมนตรีประจํากระทรวงอุตสาหกรรม เป็นประธานแถลงข่าวการจัดงานพิธีมอบรางวัลอุตสาหกรรม ประจําปี พ.ศ.2562 (The Prime Minister’s Industry Award 2019)
วันนี้ (9 กันยายน 2562) นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม เป็นประธานแถลงข่าวการจัดงานพิธีมอบรางวัลอุตสาหกรรม ประจําปี พ.ศ.2562 (The Prime Minister’s Industry Award 2019) โดยมีนายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายอภิจิณ โชติกเสถียร รองปลัดกระทรวงอุตสาหกรรม นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม นายเอกภัทร   วังสุวรรณ นายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม นายทองชัย ชวลิตพิเชฐ อธิบดีกรมโรงงานอุตสาหกรรม นายณัฐพล รังสิตพล ผู้อํานวยการสํานักงานเศรษฐกิจอุตสาหกรรม และนายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม ร่วมแถลงข่าว
ซึ่งกําหนดจัดพิธีมอบรางวัลฯ ในวันจันทร์ที่ 16 กันยายน 2562 เวลา 13.30 น. ณ ตึกสันติไมตรี ทําเนียบรัฐบาล โดยได้รับเกียรติจากพลเอกประยุทธ์ จันทร์โอชา นายกรัฐมนตรี ให้เกียรติเป็นประธานในพิธี
การจัดพิธีมอบรางวัลฯ ในปีนี้เป็นปีที่ 27 โดยผลการตัดสินและพิธีมอบรางวัลอุตสาหกรรม ประจําปี พ.ศ.2562 คณะทํางานพิจารณาคัดเลือกได้พิจารณาคัดเลือกอย่างเข้มข้น โดยผ่านความเห็นชอบจากคณะกรรมการจัดงานรางวัลอุตสาหกรรม ประจําปี พ.ศ.2562 มีผู้ประกอบการภาคอุตสาหกรรมที่ได้รับรางวัลในปีนี้รวม 68 ราย จากจํานวนผู้สมัครทั้งสิ้น 222 ราย ซึ่งในปีนี้ บริษัท ไทยซัมซุง อิเลคโทรนิคส์ จํากัด ได้รับรางวัลอุตสาหกรรมยอดเยี่ยม